**Chou Tzu-yu** (kiin.: 周子瑜; pinyin: *Zhōu Zǐyú*, kor. 저우쯔위, *Jeou Jjeuwi*), yleensä nimellä **Tzuyu** (s. 14. kesäkuuta 1999, Tainan, Taiwan) on taiwanilainen laulaja, joka on osa K-pop-tyttöyhtyettä Twice. JYP Entertainmentin johtaja Park Jin-Young järjesti vuonna 2015 tositelevisio-ohjelman *Sixteen*, jonka kilpailijoista muodostettiin yhdeksänhenkinen Twice-yhtye.

Elämä
-----

Ennen julkisuutta Tzuyu oli tanssiakatemiassa, ja vuonna 2012 JYP Entertainmentin kykyjenetsijät näkivät hänen tanssivideonsa YouTubessa. Saman vuoden marraskuussa hän lähti Etelä-Koreaan poplaulajakoulutukseen. Yli kahden vuoden koulutuksen jälkeen hän esiintyi eteläkorealaisessa tosi-tv-ohjelmassa *Sixteen*, jossa oli monta JYP:n laulajaharjoittelijaa kilpailemassa pääsystä yhtyeeseen. Kilpailuissa koeteltiin laulu-, räp- ja tanssitaitoja sekä karismaa, minkä jälkeen seitsemän kilpailijaa pudotettiin ja yhdeksän valittiin uuteen yhtyeeseen. Yhtyeen debyytti oli vuonna 2015. Tzuyu on myös hyvin tunnettu ulkonäöstään, ja oli listattu TC Candlerin 100 kauneinta kasvoa 2015 -listaan. Hän on ollut sijalla 13 vuonna 2015, sijalla 8 vuonna 2016 ja sijalla 3 vuonna 2017. Hän on sijoittunut listan ensimmäiseksi vuonna 2019 ja toiseksi sitä edeltävänä vuonna.

Tzuyu ja yhtyeen toinen jäsen Chaeyoung valmistuivat vuonna 2019 Hanlimin taiteellisesta koulusta Soulissa.

*Idol Star Athletics Championships* -kilpailussa hän on osallistunut jousiammuntaan. Hän on kerännyt huomiota jousiammunnassa vuonna 2016 viraalihitiksi nousseesta videostaan lähtien ja on saanut hyviä tuloksia kilpailuissa. Hän on ollut jousiammuntakilpailussa myös *Cool Kiz On The Block* -ohjelmassa, jossa julkisuuden henkilöt osallistuvat kilpailuun.

Hän on osallistunut hyväntekeväisyyteen muun muassa työskentelemällä eläinsuojassa Jeongyeonin kanssa sekä perheensä kanssa lahjoittanut koulukirjoja ja -tarvikkeita vierailulla Kambodžassa.

Lippukiista
-----------

Marraskuussa 2015 Tzuyu ja hänen yhtyeensä esiintyivät eteläkorealaisessa ohjelmassa *My Little Television*, jossa Tzuyu esitteli itsensä taiwanilaisena ja heilutti Taiwanin eli Kiinan tasavallan lippua Etelä-Korean lipun ohella. Taiwanilaissyntyinen laulaja Huang An (kiin. 黃安) syytti sosiaalisessa mediassa Tzuyua Taiwanin itsenäisyyden aktivistiksi. Huang oli syyttänyt mikroblogissaan myös muita kuuluisuuksia, joiden esiintymiset Kiinassa peruttiin. Manner-Kiinan media ja kiinalaisen sosiaalisen median käyttäjät käyttäytyivät vihaisesti Tzuyua kohtaan. Pian sen jälkeen Twicen esiintymiset Kiinan televisiossa lopetettiin ja Tzuyu poistettiin kiinalaisen älypuhelinvalmistajan Huawein mainoksista. Pekingiläinen televisioyhtiö poisti yhtyeen kuvat verkkosivultaan. Korealainen JYP Entertainment joutui kokonaan lopettamaan toimintansa Kiinassa. Myös korealaista LG Uplus -operaattoria painostettiin Huawein taholta.

15. tammikuuta 2016 JYP Entertainmentin johtaja Park Jin-Young pyysi anteeksi kiinalaiselta medialta Weibo-tilinsä kautta. Sillä välin JYP myös julkaisi videon, jossa Tzuyu pyytää anteeksi kaikilta. Videossa hän sanoo: *On vain yksi Kiina, kaksi osapuolta ovat yhtä, ja minä olen aina ollut ylpeä siitä, että olen kiinalainen. Olen hirveän pahoillani yritystäni ja internetystäviä molemmilta puolilta kohtaan kaikesta kivusta, mitä olen aiheuttanut. Tunnen itseni myös todella syylliseksi.*

Video kiinnitti kansainvälistä tukea Tzuyulle: moni taiwanilainen oli shokissa ja raivostunut 16-vuotiaan tytön kohtelusta. Taiwanin presidenttiehdokkaat Eric Chu ja James Soong esittivät kutsuja tukemaan maata ja sen lippua sekä osoittamaan tukea Tzuyulle sosiaalisessa mediassa (*Support the national flag, support Chou Tzu-yu*). Taiwanin presidentti Ma Ying-jeou ilmoitti tukensa Tzuyulle ja sanoi, ettei tämän tarvitse pyytää anteeksi. Demokraattisen edistyspuolueen ehdokas Tsai Ing-wen liittyi puolustajiin ja totesi: *Kiinan tasavallan kansalaista ei pitäisi rangaista siitä, että hän pitää kädessään Taiwanin lippua osoittaakseen tukea omaa maataan kohtaan. Chou Tzuyu on pakotettu sanomaan päinvastoin sitä, mitä hän alun perin tarkoitti, joten tämä on vakava asia, ja moni taiwanilainen on loukkaantunut siitä.* Sillä välin hallitsevan puolueen Kuomintangin ehdokas Eric Chu paheksui vihaa 16-vuotiasta kohtaan, sanoi, että video suretti häntä, ja tuomitsi Huang Anin ja JYP Entertainmentin toimet. Myös Ma Ying-Jeou liittyi keskusteluun sanomalla, että Tzuyun ei olisi tarvinnut pyytää anteeksi: *Hän ei ole tehnyt mitään väärää, mutta hänet pakotettiin pyytämään anteeksi. Haluan kertoa neiti Choulle, että hänen ei tarvitse tehdä niin, me tuemme häntä.*

Tapaus sai kansainvälistä huomiota, kun huomattiin, että se voi vaikuttaa Taiwanin 2016 presidentinvaaleihin. Tutkijoiden mukaan tapaus on voinut lisätä yhden tai kaksi prosenttiyksikköä voittaneen Tsai Ing-wenin tulokseen. Vaikka Tsai Ing-wen ja hänen itsenäisyyttä kannattava puolueensa oli jo voittanut äänestyksiä kuukausia ennen varsinaisia vaaleja, tilanne sai jotkut muuttamaan heidän mieltään. 16. tammikuuta 2016 Tsai Ing-wenistä tuli Taiwanin presidentti. Pian sen jälkeen Taiwanin Manner-Kiinan asioiden neuvosto asettui puolustamaan Tzuyua. Sen mukaan ei ole väärin pitää kädessä Taiwanin lippua osoittaakseen rakkautta maalle jossa on kasvanut.

Myöhemmin Kiinan valtiollinen sanomalehti ilmoitti, ettei lipun heiluttaminen ole väärin, ja se sisältää "yhden Kiinan" periaatteen, vaikka näkemykset eroavat.

Kirjat
------

* *Yes, I am Tzuyu* (valokuvakirja, 27.4.2020)

Diskografia
-----------

*Pääartikkeli: Twicen diskografia*

Lauluntekijänä| Vuosi | Kappale | Albumi | Yhteistyössä |
| --- | --- | --- | --- |
| 2019 | "21:29" | *Feel Special* | Twice |

Televisio
---------

| Vuosi | Otsikko | Verkosto | Rooli | Huomautus |
| --- | --- | --- | --- | --- |
| 2015 | Sixteen | Mnet | Hän itse | Televisio-ohjelma, jossa Twicen jäsenet päätettiin. |
|  | TwiceTV | Naver TV | Hän itse |  |
|  | TwiceTV 2 | Naver TV | Hän itse |  |
|  | After School Club | Arirang TV | Hän itse | Jakso 184 |
|  | Today's Room | Mnet | Hän itse |  |
|  | Pop's in Seoul | Arirang TV | Hän itse | Jakso 3033 |
|  | My Little Television | MBC | Hän itse |  |
|  | Baek Jong-won's Top 3 Chef Kings | SBS | Hän itse |  |
|  | Weekly Idol | MBC Every 1 | Hän itse | Jakso 228 |
|  | Weekly Idol | MBC Every 1 | Hän itse | Jakso 230 (mukana GFriend & Lovelyz) |
|  | Two Yoo Project - Sugar Man | JTBC | Hän itse | Jakso 11 (mukana Lovelyz) |
| 2016 | The Body Show 2 | OnStyle | Hän itse |  |
|  | Golden Bell Challenge | KBS | Hän itse |  |
|  | Gag Concert | KBS | Hän itse |  |
|  | A Look At Myself | KBS | Hän itse | Mukana Jackson (Got7) |
|  | Idol Star Athletics Championships | MBC | Hän itse |  |
|  | TwiceTV 3 | Naver TV | Hän itse |  |
| 2016 | Saturday Night Live |  |  | Koko yhtyeen kanssa, eri sketsejä |
| 2016 | Cool Kiz On The Block | KBS | Hän itse | jousiammuntakilpailussa |
| 2017 | Idol Star Athletics Championships | MBC | Hän itse |  |
| 2018 | Idol Star Athletics Championships | MBC | Hän itse |  |
| 2019 | Idol Star Athletics Championships | MBC | Hän itse |  |
| 2019 | Battle Trip | KBS | Hän itse | Yhdessä Dahyunin ja Chaeyoungin kanssa. |
| 2020 | Dogs Are Incredible | KBS | Hän itse | Yhdessä Naeyonin ja Momon kanssa. |
| 2020 | Idol On Quiz | KBS | Hän itse | Yhdessä Dahyunin, Momon ja Sanan kanssa |

Videokuvaukset
--------------

Esiintymiset muiden yhtyeiden musiikkivideoilla:

| Vuosi | Nimi | Artisti |
| --- | --- | --- |
| 2014 | Stop Stop It | Got7 |
| 2015 | Only You | Miss A |

Lähteet
-------

1. 1 2  Tzuyu Facts and Profile, Tzuyu’s Ideal Type kprofiles.com. Viitattu 16.7.2018.
2. ↑  Here’s Why Koreans Instantly Fell In Love With TWICE’s Tzuyu, When She Debuted *koreaboo.com*. Viitattu 17.7.2018.
3. ↑  TWICE’s Tzuyu recounts first encounter with Park Jin-young *kpopherald.com*.  22.7.2016. Viitattu 25.4.2021. (englanniksi)
4. 1 2 3  Kat Moon: Everything to Know About K-Pop Group Twice *time.com*.  20.9.2019. Viitattu 27.4.2021. (englanniksi)
5. ↑
6. ↑  Taiwan's Chou Tzu-yu ranks as 3rd most beautiful face of 2017  28.12.2017. Taiwan News. Viitattu 17.7.2018.
7. ↑  Kayla Wong: Taiwanese K-pop star Chou Tzu-yu crowned world's 'most beautiful face' in 2019 *mothership.sg*.  1.1.2020. Viitattu 25.4.2021. (englanniksi)
8. ↑  Tzuyu is world's most beautiful face *straitstimes.com*.  30.12.2019. Viitattu 25.4.2021. (englanniksi)
9. ↑  TWICE stars' high school graduation beats ordinary ceremony *koreatimes.co.kr*.  13.2.2019. Viitattu 5.5.2021. (englanniksi)
10. 1 2  Tzuyu Is Praised By Korean Media After Appearing At The 2019 Idol Star Athletics Championships *koreaboo.com*.  8.1.2019. Viitattu 25.4.2021. (englanniksi)
11. ↑  TWICE’s Tzuyu And SEVENTEEN’s DK Amaze As They Get Perfect Scores In Archery 4 Times In A Row On "2019 Idol Star Athletics Championships" *soompi.com*.  6.2.2019. Viitattu 26.4.2021. (englanniksi)
12. 1 2  TWICE’s Tzuyu To Make Surprise Appearance On "Cool Kiz On The Block" *soompi.com*.  19.9.2016. Viitattu 28.4.2021. (englanniksi)
13. ↑
14. ↑  TWICE's Jeongyeon & Tzuyu Volunteer at an Animal Shelter Amidst Busy Schedule for Comeback *allkpop.com*.  17.5.2020. Viitattu 26.4.2021. (englanniksi)
15. ↑  TWICE Tzuyu Celebrates Birthday in Cambodia with Less Fortunate Kids *allkpop.com*.  13.6.2019. Viitattu 26.4.2021. (englanniksi)
16. ↑  Chou Tzu-yu deal in jeopardy after Huang An tip-off *taipeitimes.com*.  15.1.2016. Viitattu 25.4.2021. (englanniksi)
17. 1 2 3 4 5 6 7  Timeline of the Chou Tzu-yu flag controversy *taiwannews.com.tw*.  18.1.2016.  Arkistoitu 25.4.2021. Viitattu 25.4.2021. (englanniksi)
18. ↑  Taiwan election: How a penitent pop star may have helped Tsai win *bbc.com*.  18.1.2016. Viitattu 25.4.2021. (englanniksi)
19. ↑  Chinese State Media Says There Is Nothing Wrong With Tzuyu Waving Taiwan's Flag *kpopstarz.com*.  20.1.2016. Viitattu 26.4.2021. (englanniksi)
20. ↑
21. ↑  Guest appearance of Twice in 'Saturday Night Live' gives show the highest rating of this season [VIDEO] *kpopstarz.com*.  25.11.2016. Viitattu 7.5.2021. (englanniksi)
22. ↑  Tzuyu’s SNL Appearance Turned Into Viral and Relatable Meme *koreaboo.com*.  26.4.2017. Viitattu 13.5.2021. (englanniksi)
23. ↑  TWICE’s Maknae Line To Plan Their Own Vacay On "Battle Trip," With The Boyz’s Ju Haknyeon As Special MC *soompi.com*.  10.5.2019. Viitattu 2.5.2021. (englanniksi)
24. ↑  TWICE Momo, Nayeon and Tzuyu to guest on KBS 'Dogs Are Incredible' *starbiz.net*.  7.6.2020. Viitattu 27.4.2021. (englanniksi)
25. ↑  TWICE’s Momo, Sana, Tzuyu, and Dahyun Will Appear As Guest On "Idol On Quiz" *kpopthing.com*.  14.10.2020. Viitattu 7.5.2021. (englanniksi)[vanhentunut linkki]
26. ↑  Tzuyu Facts and Profile, Tzuyu’s Ideal Type *kprofiles.com*. Viitattu 27.4.2021. (englanniksi)

Aiheesta muualla
----------------

* Chou Tzuyu Internet Movie Databasessa. (englanniksi)
* MyDramalist-sivustolla (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |